Etazini-Diplomasi - Sekretè Deta Clinton di: "Pap gen Konsesyon Pou Kore di Nò"
Madam Clinton pale konsa pandan li tap fè kòmantè sou pwosè 2 jounalis ki nan prizon nan Kore di Nò. Li mande pou Pyongyang retounen
Sekretèdeta ameriken an, Hillary Clinton, di li gen espwa dat otorite nò-koreyen yofikse pou yo fè pwosè kont 2 jounalis ameriken ki nan prison nan Kore di Nò, seyon siy ki montre Pyongyang ka pa pran tan pou l libere yo. Non 2 jèn jounalis fi sa yo se Euna Lee avèk Laura Ling. Yo nan prizon depimitan mwa mas la. Laprès nan Kore di Nò rapòte medam sa yo anba akizasyondeske yo ta swadizan komèt zak ostil kont Kore du Nò epi yo ta antre ilegalmannan peyi a. Otorite yo anonse yè jedi a 2 akize yo pral konparèt devan yontribinal nan dat 4 jen kap vini an. Nan yon konferans pou laprès Sekretè DetaClinton bay avèk minis afè etranjè Malezyen an jedi 14 me a nan Washington, li dili konsidere anons la kòm yon nouvèl ki gen anpil enpòtans. Nap site : «A la verite, lefèt ke kounyeya yo fikse yon dat nan mwa jen an pou jijman an dewoule, noukonsidere sa kòm yon bon pa. Nou kwè ke akizasyon yo san fondman; yo pat dwe mènmlage yo sou do jounalis yo. 2 jèn medam sa yo dwe jwenn liberasyon yo tou suit. Men le fèt ke yo pralgenyen pou yo swiv yon pwosesis, nou kwè se yon siyal ki montre kapab genyenyon solisyon e mwen swete sa fèt le pli vit posib.» Sekretè Deta a te gen tou yon mo ankourajan sou pwogramnikleyè Kore di Nò a. Li di pòt la ouvè pou Pyongyang retounen bò tabnegosyasyon yo ak 6 pati ke La Chin patwone -- negosyasyon Kore di Nò teabandone mwa pase a aprè Nasyonzini te kritike yon lansman misil a long pòteli te fè. Sepandan, Madam Clinton di Kore di Nò pa dwe espere pi bon kondisyonnan negosyasyon yo. Nap site ankò :«Balon an nan kan Kore di Nò. Nou pa gen okenn rezon poun ap mache dèyè Kore di Nò, ni pou n ofri li pyès konsesyon. Yo konnenobligasyon yo trè byen. Yo konnen sa pwosesis la ye, e nou tout ankouraje yopou yo retounen bò tab negosyayson yo e kòmanse yon fwa ankò travay avèk noupou n ka vanse pou pi devan avek kalandriye a.» Sekretè Deta Clinton di yon misyon anvwaye espesyal pouzafè Kore di Nò a, Stephen Bosworth, t'al fè nan rejyon an sa pa gen lontan,montre lòt peyi-patisipan nan chita-tande yo (Japon, Kore di Sid, Larisi, ak LaChin), dakò avèk apwòch Washington pran sou pwogram Kore di Nò a–yon apwòchki mande pou diplomat konsène yo montre pasyans nan negosyasyon yo. Jdesmara@voanews.com